 Kọ ìlọsíwájú fún ìpínrọ yìí - Títí dìgbà tí àwọn ọmọ ogun ogun kẹrin tí wọn ń jagun ẹsìn Kòrúsáádì fi gba ìlú Kọnsitantinópù lọdún 1204 : , Byzantium ni ọpọlọpọ ènìyàn rí ní Yúróòpù gẹgẹ bí ìmọlẹ ìkẹyìn ti ìdàgbàsókè nítorí ogún Romu tí ó jogún àti ìdàgbàsókè àṣà tó tẹsíwájú. Nítorí náà, ní ọrúndún kẹwàá àti ìkọkànlá, kódà àwọn orílẹ-èdè tó ń bá Ilẹ Ọba Byzantium jagun pàápàá fara wé ọnà tí wọn ń gbà ṣe iṣẹ ọnà, wọn sì wá àwọn ọmọwé ilẹ Gíríìsì lọ kí wọn lè ṣe àwọn àwòrán ara ògiri tí wọn ń lò fún ìjọsìn. Bí àpẹẹrẹ, ọba Norman Roger Kejì ti Sicily kò fara mọ Byzantium rárá, àmọ ó ní kí àwọn oníṣẹ ọnà ilẹ Gíríìsì wá kọ àwọn àwòrán ara ògiri fún Katidral Cefalù. Bákan náà, ó ṣeé ṣe kó jẹ pé àwọn ayàwòrán tí wọn ti kúrò ní Constantinople ní àárín ọrúndún kọkànlá, tí wọn sì tún ń ṣiṣẹ ní Katidral Torcello ló ṣe àwọn àwòrán ara ògiri tó kọkọ wà nínú Ṣọọṣì St. Mark ní Venice. 